Uniformert Ung - og Jentehird i NS Ungdomsfylking defilerer med NS' solkorsflagg foran Vidkun Quisling, «Føreren» i fascistpartiet Nasjonal Samling (NS). Fra en minnehøytidelighet for falne frontkjempere, holdt i Frognerparken under «8. riksmøte», partiets landsmøte i Oslo i september 1942.  Propagandafoto: Riksarkivet 
**Unghirden** var en underorganisasjon av NS Ungdomsfylking (NSUF), ungdomsorganisasjonen til det norske fascistpartiet Nasjonal Samling (NS). Unghirden var hird-organisasjonen for unge gutter og menn mellom 14 og 18 år, dannet etter mønster fra Hitlerjugend i det nazistiske Tyskland. Guttehirden var for gutter i alderen 10–14 år. mens NS-jentene 14–18 var medlemmer av Jentehirden.

Historie
--------

Uniformer og merker for Unghirden (14–18 år), Guttehirden (10–14 år) og Unghirdmarinen. Politiske uniformer ble forbudt i Norge gjennom lover i 1933 og 1937 men forbudet ble opphevet i 1940, og NS, landets eneste lovlige parti, ble en uniformert bevegelse i en nasjonalsosialistisk og militær tradisjon inspirert av det tyske nazistpartiet. Plansjer fra *NS Årbok 1944.*
«Hird» var krigsmennene til en høvding, stormann eller konge. NS Ungdomsfylking (NSUF) var en organisasjon for ungdommer generelt. Etter hvert ble det opprettet ulike underorganisasjoner. Hirden var NS' politiske tropper inspirert av Sturmabteilung (SA) i Hitler-Tyskland og hird og hirdmenn i norrøn historie. Hirdavdelingene var organisert militærtog medlemmene bar uniform, men var ubevæpnet. Øverste leder for NSUF var ungdomsfører og minister Axel Stang. NSUFs underavdelinger var som Hirden inndelt i lag, tropp, sveit, fylking og regiment.

For å bli medlem av Hirden måtte en sverge følgende ed:*«Jeg sverger deg Vidkun Quisling som øverste hirdsjef og Fører for det norske folk å være tro og tapper, lover deg lydighet inntil døden, så sant hjelpe meg Gud.»*

Flere ble i landssvikoppgjøret etter andre verdenskrig dømt for blant annet å ha vært medlem i Unghirden.[]

Se også
-------

* Hirden, Guttehirden, Småhirden, Jentehirden
* Nasjonal Samlings Ungdomsfylking
* Hitlerjugend, de tyske nazistenes jenteorganisasjon 1932-1945

Referanser
----------

1. ↑  Jamfør søkbare digitalkopier av *Program for Nasjonal samlings 8. riksmøte i Oslo i Oslo 25-27 september 1942* og *NS 8. riksmøte* (1943)
2. 1 2  Søkbar digitalkopi av *Hirdboken* (utgitt 1941) side 42
3. ↑  Lov av 6. juli 1933 nr. 14, og senere Lov av 13. mai 1937 nr 1: Lov om forbud mot å bære uniform m.v.

| * v
* d
* r
Nasjonal Samling |
| --- |
| Ledelse | 
* Fører Vidkun Quisling
	+ Første regjering
	+ Annen regjering

 | SolkorsetSolkorset |
| Organisasjon | 
* Ungdomsfylking
* Arbeidstjeneste
* Faggruppeorganisasjon
* Kamporganisasjon
* Kvinneorganisasjon
* Hjelpeorganisasjon
* Statistisk kontor
* Kristen Samling
* Førergarden
* Fylkesfører
* Hirden
	+ Guttehirden
	+ Rikshirden
	+ Småhirden
	+ Hirdmarinen
	+ Jentehirden
	+ Kvinnehirden
	+ Unghirden
	+ Hirdvaktbataljonen
	+ Sveit

 |
| Historie | 
* Quislings radiotale
* Statsakten
* Landssvikoppgjøret

 |
| Politikk og ideologi | 
* Arbeidets lov
* Austrveg
* 'Åndelig jøde'
* Kommunalforordningen
* Rettskrivning

 |
| Presse | 
* *Folk og Land*
* *Fritt Folk*
* Blix forlag
* Kamban forlag
* *Hirdmannen*

 |
| Relaterte organer | 
* Norges SS
* Norges Lærersamband
* Norges Bondesamband
* SS-Vaktbataljon
* Norsk-Tysk Selskap
* Fedrelandslaget
* Det nasjonalsosialistiske tyske arbeiderparti
* Administrasjonsrådet
* Rikskommissariatet
	+ statsråder

 |
| Symboler og utmerkelser | 
* Frontkjempermerke
* Medalje for redningsdåd
* NS-monumentet
* Solkorset

 |
| Annet | 
* Frontkjemper
* *I solkorsets tegn*
* NS-barn

 |
| 
* Kategori:Nasjonal Samling
* Portal:Andre verdenskrig

 |

Portal: Andre verdenskrig